Barvepser

Barvepser er en delgruppe av Tenthredinoidea som hører til blant plantevepsene.  Larvene lever av å gnage på nålene av ulike bartrær. De voksne lever som rovdyr. Utviklingen tar normalt ett år.


== Utseende ==
Kroppen er kraftig og bred, uten en innsnørt «midje», slik som hos stilkvepsene. Barvepser er små insekter, under 12 millimeter lange.  Antennene er trådformet og har mer enn 13 ledd, vanligvis omtrent 20. Antennene hos hanner og hunner har forskjeller i utformingen av de enkelte ledd.


== Levevis ==
Hunnen hos barvepser skjærer et snitt i barnålen, hvor hun plasserer egget.  Snittet lukker seg omkring egget, som er beskyttet mot predatorer og dårlig vær.
Barvepser tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.


== Skadedyr ==
Enkelte arter regnes som skadedyr, da de kan opptre i store mengder og snauspiste barskog over store områder. I Norden er vanlig furubarveps og rød furubarveps de to artene som kan gjøre skade. Men det har ikke vært angrep med omfattende og stor skade, bare lokale angrep på mindre områder. De mest alvorlige angrepene på furu har vært forårsaket av rød furubarveps.
Ved et større angrep blir konsekvensen at bartreet får redusert tilvekst av nye skudd. Ved helt avnåling av et tre er sjansen for at treet dør stor. Larveperioden til enkelte barveps fortsetter etter at årets nåler er fullt utvokst, slik at trærne vil overvintre uten nåler. Treets næringsreserve blir liten neste vår, og dette kan forårsake treets død. Ved et moderat angrep er muligheten for at treet overlever større.


== Utbredelse ==
Barvepser finnes helst på den nordlige halvkule, og lever i nærheten av barskog. Finnes i Norge med seks arter. Men barvepser er litt dårlig undersøkt i Norge og det er antatt at det kan være 19 arter totalt.


== Systematisk inndeling ==
Barvepser er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.

Vepser (Veps, humler og maur) (Hymenoptera)
delgruppe plantevepser (Symphyta) parafyletisk gruppe
overfamilie Tenthredinoidea
familie barvepser (Diprionidae) –  ca. 100 arter
delgruppe Monocteninae
slekt Monoctenus Dahlbom, 1835 – 2 eller 3 arter i Europa og det vestlige Asia
slekt Augomonoctenus Rohwer, 1918 – 2 arter i Nord-Amerika
slekt Rhipidoctenus Benson, 1954 – 1 art i Marokko
delgruppe Diprioninae
slekt Microdiprion Enslin, 1917
slekt Zadiprion Rohwer, 1918
slekt Neodiprion Rohwer, 1918
slekt Nesodiprion Rohwer, 1910
slekt Prionomeion Benson, 1939
slekt Macrodiprion Enslin, 1917
slekt Diprion Schrank, 1802
vanlig furubarveps, Diprion pini
slekt Gilpinia Benson, 1939


== Referanser ==


== Kilder ==
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
Barvepser, Diprionidae – www.nic.funet.fi/
www.skogforsk.no/skogskade/ – Skogskade
Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr.


== Eksterne lenker ==
(en) Barvepser i Encyclopedia of Life 
(en) Barvepser i Global Biodiversity Information Facility 
(no) Barvepser hos Artsdatabanken 
(sv) Barvepser hos Dyntaxa 
(en) Barvepser hos Fauna Europaea 
(en) Barvepser hos Fossilworks 
(en) Barvepser hos ITIS 
(en) Barvepser hos NCBI 
(en) Kategori:Diprionidae – bilder, video eller lyd på Wikimedia Commons 
Diprionidae – detaljert informasjon på Wikispecies 
Norges veps, maur, humler og bier – foreløpig bare om maur.
Norsk Entomologisk forening – for deg som vil lære mer om insekter.